yakhyo/uz-wiki huggingface dataset:
Oʻzbekiston Respublikasi Favqulodda vaziyatlar vazirligi

Oʻzbekiston Favqulodda vaziyatlar vazirligi — Oʻzbekiston Respublikasida fuqaro muhofazasi sohasida davlat boshqaruv organidir.

Tarixi 
Fuqaro muhofazasi va favqulodda vaziyatlar rahbarlar tarkibini tayyorlash boʻyicha Respublika markazi 1992-yili tashkil etilib, 1996-yilgacha faoliyat koʻrsatgan. Oʻzbekiston Prezidentining 1996-yil 4-martdagi farmoni bilan tashkil etilgan.

Vazifalari 
Favqulodda vaziyatlarni bartaraf etadi, aholi hayoti va salomatligini, tinchlik va harbiy davrda favqulodda vaziyatlar vujudga kelganda ularning oqibatlarini tugatadi. Zararlarni kamaytirish sohasida davlat siyosatini ishlab chiqadi va amalga oshiradi. Favqulodda vaziyatlarning oldini olish harakatlarini boshqarishning davlat tizimi (FVDT) faoliyatini taʼminlaydi. Oʻzbekiston fuqaro muhofazasi ishiga rahbarlik qiladi. Vazirliklar, idoralar, Qoraqalpogʻiston Vazirlar Kenashi, hokimliklarning aholini va milliy boyliklarini muhofaza qiladi. Avariyalar, halokatlar va tabiiy ofatlar tufayli vujudga kelgan favqulodda vaziyatlarning oldini olish va ularni bartaraf etishga doir faoliyatini muvofiqlashtirib boradi. Mamlakat hududini muhofaza qilishga hamda xalq xoʻjaligi obyektlari faoliyatining barqarorligini oshirishga, aholini, mansabdor shaxslarni hamda favqulodda vaziyatlarning oldini olish va bunday hollardagi harakatlarni boshqarishning davlat tuzilmalarini tayyorlashga qaratilgan dasturlarni ishlab chiqishni amalga oshiradi. Favqulodda vaziyatlar oqibatlarini bartaraf etish uchun moliya, oziq-ovqat, tibbiyot va moddiy-texnika resurslarining davlat favqulodda zaxira fondlarini tashkil etishga doir ishlarni muvofiqlashtirib boradi.

Tashkiliy tuzilishi 
 Yongʻin xavfsizligi xizmati
 Tezkor shtab
 Profilaktika boshqarmasi
 Qutqaruv kuchlari boshqarmasi
 Axborot kommunikatsiya texnologiyalari va maʼlumotlar boshqarmasi
 Fan va texnologiyalarni rivojlantirish boʻlimi
 Moliya boshqarmasi
 Moddiy texnik taʼminot boshqarmasi
 Kapital qurilish boshqarmasi
 Favqulodda vaziyatlarda boshqaruv markazi
 FV oldini olish harakat tizimi boshqarmasi
 Kadrlar boshqarmasi
 Ishlar boshqarmasi
 Tibbiyot boshqarmasi
 Xalqaro hamkorlik boʻlimi
 Yuridik boʻlim
 Qamchiq dovoni maxsus qidiruv-qutqaruv boshqarmasi
 Girometeorologiya markazi
 Seysmologiya markazi
 Tez harakat qilish Respublika markazi
 Oʻzbekiston Respublikasi Favqulodda vaziyatlar vazirligi akademiyasi
 Davsuvxoʻjaliknazorat
 Markaziy baza

Vazirlar 
 1996—1997 — Ismoil Joʻrabekov
 1997—2000 — Rustam Ahmedov (arbob)
 2000—2001 — Bahodir Qosimov
 2001—2002 — Ravshan Haydarov (general)
 2002—2002 — Botir Parpiyev
 2002—2006 — Baxtiyor Subanov
 2006—2008 — Qobul Berdiyev
 2008—2010 — Qosimali Ahmedov
 2010—2016 — Tursinxon Xudayberganov
 2017—2018 — Rustam Joʻrayev
 2018—2022 — Tursinxon Xudayberganov
 2022-yildan — Abdulla Qoʻldoshev

Manbalar

Havolalar 
 
 
 
 

Favqulodda vaziyatlar
Favqulodda vaziyatlar
Oʻzbekiston hukumati
1996-yilda Oʻzbekistonda tashkil etilganlar
Oʻzbekiston Respublikasi Iqtisodiyot va sanoat vazirligi

Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi — Oʻzbekistonda iqtisodiyot sohasida boshqaruv organidir.

Tashkil topishi 
Oʻzbekiston Respublikasi prezidentining 2002-yil 24-dekabrdagi PF-3183-sonli „Oʻzbekiston Respublikasi Makroiqtisidiyot va statistika vazirligini qayta tashkil etish toʻgʻrisida“gi Farmoni bilan tashkil etilgan. Oʻzbekiston Respublikasi Iqtisodiyot vazirligining Nizomi Oʻzbekiston Respublikasi Vazirlar Mahkamasining 2003-yil 22-yanvardagi 37-sonli „Oʻzbekiston Respublikasi Iqtisodiyot vazirligi faoliyatini tashkil etish toʻgʻrisida“gi qarori bilan tasdiqlangan. Oʻzbekiston Respublikasi Iqtisodiyot vazirligining tarkibiy tuzilmasi Oʻzbekiston Respublikasi Prezidentining 2015-yil 4-avgustdagi PQ-2385-sonli „O‘zbekiston Respublikasi Iqtisodiyot vazirligining markaziy apparati tuzilmasiga o‘zgartirish kiritish toʻgʻrisida“gi qarori bilan tasdiqlangan. Oʻzbekiston Prezidentining farmoni bilan 2018-yilda Iqtisodiyot va sanoat vazirligiga aylantirilgan.
Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi Oʻzbekiston Respublikasi Prezidentining 2020-yil 26-martdagi PQ-4653-sonli „O‘zbekiston Respublikasi Iqtisodiy taraqqiyot va kambag‘allikni qisqartirish vazirligi hamda uning tizim tashkilotlari faoliyatini tashkil etish to‘g‘risida“gi Qarori bilan tashkil etildi.

Vazifalari 
Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi oʻz zimmasiga yuklangan vazifalarni mamlakatning ijtimoiy-iqtisodiy rivojlanishiga oid prognozlarni hamda dasturlarni ishlab chiqish va ularning bajarilishini taʼminlash hamda Oʻzbekiston Respublikasi Vazirlar Mahkamasining Umumiqtisodiyot kompleksiga kiruvchi vazirlik va idoralar faoliyatini muvofiqlashtirish yoʻli bilan amalga oshiradi.

Vazirlar 
 2002-2005 — Rustam Azimov (makroiqtisodiyot va statistika vaziri sifatida)
 2005-2006 — Vyacheslav Golishev
 2006-2009 — Botir Xoʻjayev
 2009-2010 — Sunnatilla Bekenov
 2010-2011 — Ravshan Gʻulomov
 2011-2017 — Galina Saidova
 2017-2020 — Botir Xoʻjayev
 2020-2022 — Jamshid Qoʻchqorov
 2022-yildan — Sherzod Qudbiyev

Manbalar

Havolalar  

Iqtisodiyot
2002-yilda Oʻzbekistonda tashkil etilganlar
Oʻzbekiston hukumati
Farhodning jasorati

Farhodning jasorati — 1967-yilda suratga olingan harbiy drama film. Kaliningrad viloyatining Neman shaharchasida suratga olingan.

Syujeti 
Ikkinchi jahon urushidagi janglardan birida kapitan Farhod Abbosov fashistlarga asir tushib qoladi. Fashist qoʻshini generali Hoffman uni sinovdan oʻtkazadi, unga tankni mudofaa chizigʻidan olib oʻtishni buyuradi. Farhod „T-34“ tankini mudofaa chizigʻidan mohirona olib oʻtadi. Hoffman Farhodning mahoratiga qoyil qoladi, biroq uni otib tashlashni buyuradi. Farhod Vera ismli tarjimon qiz bilan asirlikdan qochishga erishadi. Farhod Veraga oʻz safdoshlarining yoniga qaytishni buyuradi. Fashistlar harbiy eshelonini yakson qilib, Farhodning oʻzi ham qahramonlarcha halok boʻladi. Vera qochishga muvaffaq boʻladi.

Rollarda 
 Javlon Hamroyev — Farhod
 Vija Artmane — Vera, tarjimon
 Laimonas Noreika — Hoffmann, nemis generali

Manbalar

Havolalar 
 
 „Podvig Farxada“ na sayte Kino—Teatr

1967-yil filmlari
Oʻzbekiston filmlari
Sovet Ittifoqi filmlari
Ikkinchi jahon urushi haqidagi filmlar
Sevishganlar (film)

Sevishganlar — 1969-yilda Elyor Ishmuhamedov tomonidan suratga olingan film. 2004-yilda filmning davomi suratga olindi. Ikkinchi film, qahramonlarning 25 yil ichidagi taqdiri haqida hikoya qiladi.

Syujeti 
Film voqealari Toshkentda boʻlib oʻtadi. Bosh qahramon, Rodin, oʻz xohishi bilan uni yoqtirmaydigan qizdan ajraladi va bu uning uchun qiyin kechadi. Ikkinchi qahramon, Rustam esa bu borada muvaffaqiyatli. Kelib chiqishi yunon boʻlgan uchinchi qahramon — Tatos esa onasi va singlisini topadi va Vataniga qaytadi.

Rollarda

Manbalar 

Sovet Ittifoqi filmlari
Oʻzbekiston filmlari
1969-yil filmlari
Taormina

Taormina (ital. Taormina, sit.) - Sitsiliya sharqiy qirgʻogʻidagi tarixiy shaharlardan biri. Tauro togʻ qiyasida, 206 metr dengiz sathida, Messina va Kataniya yarim yoʻlida joylashgan shahar

Aholisi - 11086 (2014-yil).

Messina maʼmuriy markaziga tegishli. Shu atrofda Isola Bella oroli va  Etna vulqoni joylashgan.

Taormina shahrida 26-27-may 2017-yili 43-chi G7 sammiti boʻlib oʻtgan.

Manbalar

Messina provinsiyasi kommunalari
Juma namozi

Juma namozi (, ) — Musulmonlarning umumiy namozi. Juma kuni masjidlarda peshin namozi vaqtida oʻqiladi. Juma namozi erkin, voyaga yetgan erkaklarga farzdir. Juma namozi ikki rakat farz boʻlib, undan oldin va keyin toʻrt rakat sunnat oʻqiladi. Ilk va oxirgi sunnatlar peshin namozining sunnatlari kabi oʻqiladi. Imomga iqtido qilib oʻqiladigan ikki rakat farz esa, bomdod namozining farzi kabi oʻqiladi. Ayollar, bolalar va jismoniy zaif kishilar uchun juma namozi shart emas. Ayrim zamonaviy hanafiy ilohiyotshunoslari keksa ayollarning jamoaviy namozga borishini nomaqbul deb hisoblaydilar. Musulmonlarga juma namozini uzrsiz sababsiz tark etish taqiqlangan. Tabiiy ofatlar (qattiq ayoz, qor koʻchkisi xavfi, kuchli yomgʻir va hokazo) yuz berganda juma namozi ixtiyoriy holga keladi. Namozdan oldin musulmon toʻliq tahorat olib, tirnoqlarini kesib, toza, bayramona kiyim kiyishi tavsiya etiladi. Bundan tashqari, mushk sepish tavsiya etiladi. Masjidga kirishdan oldin sarimsoq, piyoz va boshqa oʻtkir hidli yeguliklarni isteʼmol qilish taqiqlanadi. Namozdan oldin ikkinchi azon aytiladi va xutba oʻqiladi. Xutba ikki qismdan iborat. Xutbaning bu qismlari orasida imomning qisqa vaqt oʻtirishi maqsadga muvofiqdir. Xutbadan keyin namozxonlar imomdan keyin ikki rakat namoz oʻqiydilar. Juma namozining oʻqilishi peshin namozini oʻqishdan xalos qiladi. Masjidga kechikib kelish mumkin emas. Eng oxirgi kelgan kishi boshqa dindorlarni bosib oʻtmasligi, qator oralarida yurmasligi va boshqalarni bezovta qilib, oldingi qatorlardan joy olishga harakat qilmasligi kerak. Imom xutba oʻqish uchun minbarga chiqqan bir paytda gaplashib, boshqa odamlarni chalgʻitib boʻlmaydi..

Manbalar

Havolalar 

Islomiy taqvim
Tutash dunyolar

„Tutash dunyolar“, toʻliq nomi „Tutash dunyolar: Yangi sheʼrlar“ — oʻzbek shoiri Abdulla Oripov qalamiga mansub sheʼriy toʻplam. 2015-yil Toshkent shahrida „Sharq“ nashriyot-matbaa aksiyadorlik kompaniyasi bosh tahririyatida chop etilgan. Toʻplamga muallif 2014–2015-yillarda yozgan sheʼrlar kiritilgan. Toʻplamni nashrga Alisher Nazar tayyorlagan.

Sheʼriy kitoblar
Zamin sayyorasi

„Zamin sayyorasi“, toʻliq nomi „Zamin sayyorasi: Poema va sheʼrlar“ — oʻzbek shoiri Erkin Vohidov qalamiga mansub sheʼriy toʻplam. 2014-yil Toshkent shahrida „Yangi asr avlodi“ nashriyotida chop etilgan. Toʻplam asosan muallifning „Tirik sayyoralar“ (1978) hamda „Sharqiy qirgʻoq“ (1980) sheʼriy toʻplamlariga kiritilgan sheʼrlaridan iboratdir. Toʻplamga „Koʻhinur“ dostonidan parcha hamda „Ruhlar isyoni“ dostoni kiritilgan. Toʻplam soʻngsoʻzini Ibrohim Gʻofurov yozgan.

Manbalar

Havolalar 
 „Zamin sayyorasi“ Kitobxon saytida

Erkin Vohidov sheʼriy toʻplamlari
Identifikatsiyalashning yagona tizimi

Identifikatsiyalashning yagona tizimi – har xil hukumat agentliklariga va fuqarolik vebsaytlariga kirish imkoniyatini beradigan yagona akkount bilan taʼminlaydi. Foydalanuvchilar turli xil veb saytlar uchun turli xil akkountlar yaratishiga toʻgri kelmaydi va ular oʻzlarining elektron raqamli imzo orqali YIT ga javobgar idoralarga tashrif buyurmasdan roʻyhatga kirishlari mumkin. Foydalanuvchi YIT ga kirgandan soʻng, u YITga bogʻlangan veb saytlarga qaytadan kirishiga oʻrin qolmaydi. Foydalanuvchining bir akkaunti bilan barcha davlat e-hukumat tizimlariga E-hukumat tizimlari bilan Yagona Identifikatsiya Tizimi integratsiya boʻlgani sababli, barcha tegishli resurslarga kirish uchun bir akkaunt bilan foydalanish imkonini beradi. Yagona Identifikatsiya Tizimi akkaunti yordamida barcha xizmatlar bilan foydalanishingiz mumkin. Xavfsizlik va asillik Foydalanuvchi Yagona Identifikatsiya Tizimida shaxsiy maʼlumotlari haqiqiyligini tasdiqlash uchun Elektron Raqamli Imzo taqdim etishi kerak. Bu esa internetdagi foydalanuvchining haqiqiy odamligini taʼminlaydi. Bu eng ilgʻor onlayn davlat hizmatlarini taqdim etishni taminlaydi. Bundan tashqari, jismoniy va yuridik shaxslar markaziy bazasi bilan integratsiya orqali, barcha shaxsiy maʼlumotlarni toʻldirish uchun hech qanday ehtiyoj yoʻq – sana axborot avtomatik ravishda oʻz vaqtida yuklanadi va yangilanadi (Masalan, ism yoki yashash manzili oʻzgarishi) Boshqa saytlar bilan integratsiya Agar siz veb-sayt egasi boʻlsangiz va foydalanuchni identifikatsiya qilmoqchi boʻlsangiz, har qanday xizmatlar (bank xizmatlari, elektron tijorat va boshqalar) bilan taʼminlash uchun – Yagona Identifikatsiya Tizimi qonuniy va qulay yoʻl. Yagona Identifikatsiya Tizimi qonun bilan belgilanadi. Vazirlar Mahkamasi tomonidan 17 dekabr 2015 yil 365 sonli tasdiqlangan foydalanuvchilarni aniqlash Yagona Identifikatsiya Tizimi elektron hukumat haqidagi nizomga muvofiq, Yagona Identifikatsiya Tizimi tomonidan koʻrsatilgan maʼlumotlar haqiqiy deb qabul qilish lozim. Yuridik shaxslarni identifikatsiya qilish Agar siz tashkilot (kompaniya) rahbari boʻlib jismoniy shaxs sifatida roʻyxatdan oʻtgan boʻlsangiz, oʻz kabinetingizda tashkilot qoʻshishingiz mumkin. Buning uchun, siz Yagona Identifikatsiya Tizimi shaxsiy kabinetingizda, tashkilot rahbari nomidan olingan Elektron Raqamli Imzo taqdim etishingiz kerak. Yuridik shaxs qoʻshib siz tashkilot nomidan davlat xizmatlarini foydalanish uchun boshqa foydalanuvchilarga (sizning xodimlaringiz) oʻz vakolatlaringizni topshirish mumkin boʻladi.

Manbalar

Havolalar
Ijtimoiy tarmoq (film)

Ijtimoiy tarmoq () 2010-yilda ekranlarga chiqarilgan biografik filmdir. Film Facebook ijtimoiy tarmogʻining yaratilishi haqida hikoya qiladi. Filmda Facebook asoschisi Mark Zuckerberg rolini Jesse Eisenberg jonlantiradi.

Syujeti 
2003-yil 28-oktabr. Harvard universiteti ikkinchi kurs talabasi, 19 yoshli Mark Zuckerbergni qiz oʻrtogʻi Erica Albright tashlab ketadi. Bu hodisadan soʻng, Zuckerberg yotoqxonasiga qaytib, oʻzining LiveJournal blogida Albright haqida haqoratomuz post yozadi. Soʻngra, „Facemash“ nomli vebsayt yaratadi hamda kollej maʼlumotlar bazasidagi qiz talabalar suratlarini koʻchirib olib, ularni shu saytga joylashtiradi. Saytga tashrif buyuruvchilar unga joylangan suratlarni maftunkorligiga koʻra baho berishlari mumkin boʻladi. Ushbu sayt ortidan kollej serveri ishlamay qolganidan soʻng, Markga kollej maʼmuriyati tomonidan olti oylik sinov muddati beriladi. Facemash qisqa muddat ichida ommalashib, egizaklar — Cameron va Tyler Winklevoss hamda ularning biznes hamkori Divya Narendra eʼtiboriga tushadi. Uchlik Markga „Harvard Connection“ nomli ijtimoiy tarmoq yaratishda birga ishlashni taklif etadi. Zuckerberg doʻsti Eduardo Saveringa Ivy Ligasi talabalari foydalanishi mumkin boʻlgan The Facebook nomli ijtimoiy tarmoq gʻoyasini aytadi. Saverin esa loyihaga $1 000 miqdorda moliyaviy yordam beradi va buning ortidan Zuckerberg vebsaytni yaratadi. Sayt qisqa vaqt ichida ommalashib ketadi. „The Facebook“ haqida xabar topgan egizak Winklevosslar va Narendra Zukerbergni „Harvard Connection“ vebsaytini yaratishda yordam berishini aytib, sayt gʻoyasini oʻgʻrilaganlikda ayblaydi. Ular Harvard prezidenti Larry Summersga arz qilishadi, biroq Summers na „The Facebook“ga, na Zuckerbergga biror chora koʻradi.

Rollarda

Manbalar

Havolalar 
  
 
 

Facebook
2010-yil filmlari
Ingliz tilidagi filmlar
AQSh filmlari
AQSh dramatik filmlari
Yangi sheʼrlar

„Yangi sheʼrlar“ — oʻzbek shoiri Erkin Vohidov qalamiga mansub sheʼriy toʻplam. 2014-yil Toshkent shahrida „Sharq“ nashriyot-matbaa aksiyadorlik kompaniyasi bosh tahririyatida chop etilgan. Toʻplamga muallif umrining soʻnggi yillarida yozgan sheʼrlar kiritilgan. Bundan tashqari, toʻplamdan „turli davrda, turli holatda, turli munosabat bilan yon daftarga yozilgan satrlar“ ham oʻrin olgan.

Manbalar 

Erkin Vohidov sheʼriy toʻplamlari
Somonxudot

Somonxudot – Somoniylar sulolasining asoschisi. Somonxudot VIII asrda tugʻilgan.

Somonxudotning kelib chiqishi hakida turli xil maʼlumot va fikrlar mavjud. Abu Bakr Narshaxiy (10-asr) va Hamza Isfahoniy (10-asr) keltirgan maʼlumotlarga qaraganda, Somonxudot Balx viloyatidagi Somon qishlogʻidan, al Mukaddasiy (10-asr) ning maʼlumotiga koʻra esa, u Samarqand viloyatidagi Somon nomli qishloqdan boʻlgan. „Saʼdiya“ nomli asar (17-asr) da keltirilgan maʼlumotlarga koʻra, uning asl ismi Arquq boʻlib, u Fargʻonadan Termizga koʻchib kelgan va u yerda Somon nomli qishlogʻiga asos solgan. Oʻrta asrlarda Buxoro, Fargʻona, Tohariston, Xuttalon va boshqa viloyatlarda ham Somon nomli qishloqlar boʻlganligi kayd etilgan. Bu maʼlumotlar „Somon“ toponimi oʻrta asrlarda Oʻrta Osiyo hududlarida va undan tashqari yerlarda ham keng tarqalgan joy nomi boʻlganligidan dalolat beradi.

Koʻpchilik manbalar (Hudud alolam, Ibn Havqal, Beruniy, Gardizi va hokazo) ga koʻra, Somonxudot sosoniylar davridagi mashhur sarkarda Bahrom Choʻbin (6-asr) ning 4 yoki 5 pogonadagi avlodi boʻlgan. Baxrom Choʻbinning kelib chiqishi eftaliylar bilan bogʻlik U sosoniylarga qarshi koʻzgʻolon koʻtarib (590 y.) magʻlubiyatga uchragandan keyin Fargʻonaga qochib kelgan va turkiy malikaga uylanib, umrining oxirigacha oʻsha yerda kolib ketgan. Uning avlodlari ham oʻzlarini podshohdar oilasiga mansub deb hisoblaganlar va Sosoniylar davlatidagi shahanshohlar oliy taxtiga daʼvo kilganlar. Somonxudotning shajarasida keltirilgan ajdodlaridan ayrimlarining (Juba, Jamchan, Tamgʻas kabi) turkiy ismlari boʻlgan. Shunisi diqqatga sazovorki, turkiylarning rivoyatlarida Somonyabgʻu (yaʼni Somonxudot) turkiylarning Oʻgʻuzxondan keyingi davrlarda yashagan ajdodlari qatorida tilga olingan.

Oʻrta Osiyoga arablar bostirib kelganda, Somonxudot, ayrim maʼlumotlarga koʻra, Balx viloyatidan Marvga Xuroson amiri Asad ibn Abdulloh al Qushayriy (725/727 va 735/738 yillar)ning oldiga kelib, undan dushmanlariga qarshi qurolli yordam berishini suraydi. Arablar yordamida dushmanlarini yenggach, Somonxudot islom dinini qabul qiladi va oʻgʻlining ismini amirning sharafiga Asad qoʻyadi. Somonxudotlarning nabiralari ham mavjud boʻlib ular. Arab xalifaligiga qarshi Rofe Ibn Lays boshchiligida kutarilgan qoʻzgʻolonni bostirib va Rofe Ibn Laysni qulga olishda yordam bergani uchun 4 ta nabirasiga mulklar yaʼni yerlarni boʻlib beradi. Bular Nuhga samarqand, Ahmadga Fargʻona, Ilyosga hirot, Yahyoga shosh va ustrushona tegadi

Somoniylar
Qarshi-Xonobod aerodromi

Qarshi-Xonobod harbiy aviabazasi (qisqacha K2) — Qashqadaryo viloyati Qarshi tumani Xonobod qishlogʻida joylashgan aerodrom. Oʻzbekiston Respublikasi Mudofaa vazirligiga qarashli aviabaza.

Tarixi 
1954-yildan 1981-yilgacha bazada Sovet havo mudofaa kuchlarining 735-qiruvchi aviatsiya polki joylashgan edi. Qarshi-Xonobod aerodromida MiG-15 (1950-yil iyuldan — 1955-yilgacha), MiG-17 (1955—1969), keyin esa Sukhoi Su-9 (Fishpot) (1961—1978) samolyotlari boʻlgan. Sovet havo mudofaa kuchlari 1978-yilda Su-9 ni MiG-23M (Flogger-B) samalyoti bilan almashtirdi.

Qarshi-Xonobod aerodromi 1981-yilda 735-qiruvchi-bombardimonchi aviatsiya polki, 1984-yilda esa 735-bombardimonchi aviatsiya polki deb nomlandi. 1984-yilgacha polkda MiG-23M, 1984-yildan 1992-yilgacha Su-24 samalyotlari mavjud boʻlgan. Polk 1980-yil aprelidan 1988-yil mayigacha Turkiston harbiy okrugi Sovet Harbiy havo kuchlari, soʻngra 49-havo armiyasi va 73-havo armiyasi qoʻl ostida boʻlgan.

1992-yil 30-iyunda Sovet Ittifoqi parchalanganidan soʻng bazani nazorat qilish Oʻzbekistonga oʻtdi. 1992-yildan boshlab aerodrom katta oʻzgarishlar kiritildi.

Aerodrom imkoniyatlari 
Aeroport dengiz sathidan 416 metr balandlikda joylashgan. Aeroportda 07/25 deb belgilangan bitta uchish-qoʻnish yoʻlagi mavjud boʻlib, yuzasi beton (2,498 metr x 40 metr).

Ifloslanishi 
2001-yil noyabr oyida AQSh armiyasining sogʻliqni saqlash va profilaktika tibbiyoti markazi va Yevropa atrof-muhitni oʻrganish markazi aerodromda tadqiqot oʻtkazdi va keng tarqalgan reaktiv yoqilg'i quyqalarini topdi. Reaktiv yoqilg'i odatda yer ostida 1-3 metr balandlikda boʻladi. Tahmin qilinishicha Sovet davridagi yer osti yoqilgʻisi sizib ketgan.

2015-yilgi armiya tadqiqotiga koʻra, maxsus operatsiyalar kuchlarini hisobga olmaganda K2 faxriylaridan 61 nafari saraton kasalligiga chalingan yoki kasallikdan vafot etgan.

Amerika Qo'shma Shtatlari Veteranlar ishlari departamenti va AQSh armiyasining sog'liqni saqlash markazi bazadagi ifloslanish saraton kasalligining koʻpayishini va sogʻliq uchun jiddiy muammolarni keltirib chiqarganini rad etdi.

2020-yil 18-noyabr kuni AQSh Vakillar palatasining Nazorat va islohotlar qoʻmitasida „Qarshi-Xonobod: Ozodlik lageri qahramonlarini ulugʻlash“ mavzusida maruza boʻlib oʻtdi. Bazadagi sogʻliq uchun sogʻliq uchun jiddiy muammolarni keltirib chiqargan kasalliklar haqida maʼlumot varaqasi chiqarildi.

Manbalar

Havolalar 
 Satellite photo with annotations 
 Explanation of annotations 

Oʻzbekiston aeroportlari
Oʻzbekiston harbiy aerodromlari
SSSR harbiy aerodromlari
AQSh harbiy aerodromlari
Oʻzbekiston-AQSh munosabatlari
Oʻzbekiston harbiy inshootlari
Qarshi tumani
Ruhlar isyoni

„Ruhlar isyoni“ — oʻzbek shoiri Erkin Vohidov bengal shoiri Nazrul Islom haqida yozgan doston. Doston bir necha rivoyatdan iborat boʻlib, ularda turli tarixiy va tarixiy boʻlmagan shaxslar haqida soʻz yuritiladi. „Ruhlar isyoni“ Vohidovning eng yaxshi tanilgan dostonlaridan biri boʻlib, adabiy tandiqchilar tomonidan yuqori baholanib keladi. Ibrohim Gʻofurov doston haqida „Menga u koʻp jihatlardan bugungi oʻzbek sheʼriy tafakkurining – lirik tafakkurining choʻqqisi boʻlib koʻrinadi“, deb yozgan.

Vohidov „Ruhlar isyoni“ dostonini 1978–1979-yillarda yozgan. Doston ilk bor „Sharq yulduzi“ jurnalida chop etilgan. Kitob oʻlaroq birinchi marta 1980-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan.

Dostonni Aleksandr Faynberg rus tiliga tarjima qilgan. Ruscha nashr 1983-yil Moskva shahrida „Sovetskiy pisatel“ nashriyotida chop etilgan. Doston keyinchalik Vohidovning bir necha sheʼriy toʻplamiga, jumladan, „Sharqiy qirgʻoq“ (1980), „Sadoqatnoma“ (1986), „V minutu pesni ne porvis, struna...“ (1986), „Sheʼr dunyosi“ (2001) hamda „Zamin sayyorasi“ (2014) toʻplamlariga kiritilgan. Bundan tashqari, dostondagi rivoyatlar „Qumursqalar jangi“ (1993) toʻplamidan ham oʻrin olgan.

Yozilishi 
Vohidov dostonning 1979-yilning 20-martida Hindistonning Dehli shahrida yozib tugatgan. Shoir dostonning yaratilishi haqida shunday degan:

Manbalar

Havolalar 
 „Ruhlar isyoni“ Ziyouz saytida

Erkin Vohidov sheʼriy toʻplamlari
Sharqiy qirgʻoq

„Sharqiy qirgʻoq“ — oʻzbek shoiri Erkin Vohidov qalamiga mansub sheʼriy toʻplam. Toʻplamga muallif Kanada, Hindiston va Vengriyaga qilgan sayohatlari davomida yozgan sheʼrlar hamda „Ruhlar isyoni“ dostoni kiritilgan. „Sharqiy qirgʻoq“ toʻplami uchun Vohidov 1983-yil Hamza nomidagi Oʻzbekiston SSR Davlat mukofoti bilan taqdirlangan. 

Asar ilk bor 1980-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan. 1981-yil „Yosh gvardiya“ nashriyotida chop etilgan. 2014-yil „Yangi asr avlodi“ nashriyotida „oʻz holida“ qayta nashr qilingan. Toʻplam sheʼrlari „Tirik sayyoralar“ (1978) toʻplamidagi sheʼrlar bilan bir qatorda „Zamin sayyorasi“ (2014) sheʼriy toʻplamiga kiritilgan.

Manbalar

Havolalar 
 „Sharqiy qirgʻoq“ Ziyouz saytida
 „Sharqiy qirgʻoq“ Kitobxon saytida

Erkin Vohidov sheʼriy toʻplamlari
Hozirgi yoshlar

„Hozirgi yoshlar“ — oʻzbek shoiri Erkin Vohidov qalamiga mansub sheʼriy toʻplam. 1975-yil Toshkent shahrida „Yosh gvardiya“ nashriyotida chop etilgan. Toʻplamga muallif 1970-yillarning birinchi yarmida yozgan sheʼrlar hamda „Baxmal“ dostoni kiritilgan.

Havolalar 
 „Hozirgi yoshlar“ Ziyouz saytida

Erkin Vohidov sheʼriy toʻplamlari
Kursk shahri

Kursk () Rossiya Federatsiyasidagi shahar, Kursk viloyatining markazi, Kursk tumaning markazi. Moskva shahridan 530 km janubda joylashgan. O'rta asrlarda Kursk knyazligi poytaxti boʻlgan. Seym daryosi boʻyida. Kursk tuguni. Moskva—Simferopol avtomagistralida. Aholisi 445,5 ming kishi (1998). Mashinasozlik ("Schyotmash", akkumulyator, elektroapparat zavodlari), kimyo (kimyoviy tola, texnik rezina buyumlari), kimyo-farmatsevtika, yengil, oziq-ovqat sanoati korxonalari, 4 oliy oʻquv yurti, 2 teatr, oʻlkashunoslik, Kursk jangi (1943) harbiy-tarixiy muzeylari, suratlar galereyasi bor. Kursk 1032 yildan Kiyev Rusi qalʼasi sifatida maʼlum. 14-asr dan Litva, 1508 yildan Rossiya tarkibida. K.da 17— 19-asrlar meʼmoriy yodgorliklari, Troitsa cherkovi saqlangan.

Aholisi 
Shahar aholisining yarmidan oshigʻini ruslar tashkil qiladi. Rasmiy bayonotga koʻra aholi soni 443 212 ming kishini tashkil qiladi.

Kurskning aholisi 
 1811 —23,500 
 1847 —24,776 
 1897 —75,721 
 1910 —82,456 
 1915 —85,400
 1920 —48,825 
 1931 —92,300 
 1939 —119,000 
 1956 —179,000 
 1976 — 353,000
 1986 — 409,000
 1995 — 438,000
 2016 — 443,212

Tarixi   
Kurskda birinchi shahar ko'rinishlari 1032-yilda ko'zga tashlangan. Shaharga 1095-yilda asos solingan. XI-XIII asrlarda Kursk knyazligi hukm surgan. Birinchi Kursk knyazlari Izyaslav Vladimirovich, o'g'li Vladimir Monomaxlar boʻlgan.

Ma'daniyat va san'at

Kutubxona  

 N. N. Asayeva nomidagi Kursk viloyati kutubxonasi
 Bolalar va o'smirlar viloyat kutubxonasi
 Y. I. Nosova nomidagi kutubxona
 Yegor Polyanko nomidagi kutubxona
 Afasiyeva Fita nomidagi kutubxona
 N. Y. Korneyeva nomidagi kutubxona
 4-bolalar kutubxonasi
 5-bolalar kutubxonasi
 8-bolalar kutubxonasi
 Meditsina kutubxonasi

Birodar shaharlari 
 Cherniy, Rossiya
 Novgorod-Volinskiy, Ukraina
 Donetsk, Ukraina
 Gomel, Belarusiya
 Postav, Belarusiya

Manbalar
Afrosiyob (obraz)

Afrasiab ( afrosiyob) — afsonaviy Turon podshohi va qahramonining nomi. U Firdavsiy qalamiga mansub forsiy dostonning " Shohnoma "sining asosiy antagonistidir.

Afsonaviy shoh va qahramon 

Fors epik shoiri Firdavsiyning " Shohnoma „ (“Shohlar kitobi") asarida yozilishicha, Afrasiyob Turon shohi va qahramoni, Eronning ashaddiy dushmani bo‘lgan. Eron mifologiyasida Afrasiyob butun Turon shohlari orasida eng koʻzga koʻringan hisoblanadi, u kuchli jangchi, mohir sarkarda va Eron sivilizatsiyasini yoʻq qilish uchun sehrli aldamchi kuchlarga ega boʻlgan Ahrimanning agenti boʻlgan.

Gipotezalar 
Ernst Gertsfeld <i>Parsondes</i> nomi etimologik jihatdan Afrasiyob ismi bilan bir xil deb hisoblagan. Tabariy o‘z asarlarida eftaliylar shohi Axshunvar yoki Axshunvaz nomi bilan Afrasiyob/Aspandiat bitta nom ekanini eslatib o‘tadi.

Yana qarang 

 Afrosiyob(Samarqand)
 Samarqanddagi Afrosiyob muzeyi
 Alp Er To‘nga

Manbalar 

Tarix
Shohlar
Najib Razak

Najib Razak — Malayziya Bosh vaziri.

Biografiyasi  
 1953-yil 23-iyul kuni Kuala-Lipis shahrida tavallud topgan.
 2009-yil 3-apreldan Malayziya Bosh vaziri lavozimini egallab kelmoqda. Najib Razak Malayziyaning ikkinchi bosh vaziri Abdul Razakning o'g'li.
 Najib Razak 1974-yilda Nottingem Universitetini tugatgan.
 1976-yilda 23-yoshida Malayziya parlamenti deputati boʻlgan.
 2004-2008-yillarda moliya vaziri boʻlgan.
 2020-yilda korrupsiyada ayblanib, qamoqqa olingan.

Manbalar 

Yashayotgan insonlar
Milan metropoliteni

Milan metropoliteni - tez harakatlanadiga Italiyadagi metropoliten. Milan metropolitenini operatori Azienda Transporti Milanesi hisoblanadi. Milan metropoliteni 4ta linyadan tashkil topgan. 4ta linya turli xil ranglarga bo'linadi. Birinchi linya qizil rangda bo'lib, 1964-yilda qurilgan. Ikkinchi linya yashil rangda bo'lib, birinchi linya qurilgandan 5 yil o'tib, ya'ni 1969-yilda qurilgan. Uchinchi linya sariq rangda bo'lib, 1990-yilda qurilgan. To'rtinchi linya och binafsha rang bo'lib, 2013-yilda qurilgan. Qurilish arxitektorlari Franso Albini, Fransa Helg va Bob Noordlar boʻlgan.

Tarixi

Yo'llari

Manbalar

Havolalar 
1964-yilda ochilgan metropolitenlar roʻyxati
Italiya metropolitenlari
Kakaydi aerodromi

Kakaydi aerodromi — Surxondaryo viloyati Termiz shahridan 45 km shimoli-sharqda Jarqoʻrgʻon tumani, Kakaydi qishlogʻi yaqinida joylashgan harbiy aerodrom. Afgʻon urushi davrida Sovet Ittifoqi Qurolli Kuchlari tomonidan foydalanilgan asosiy harbiy aviabaza.

Tarixi 
Kakaydi aerodromi 1947-yilda foydalanishga topshirilgan. Kakaydi aerodromini qurishda quyidagi umumiy talablar qoʻyildi: Davlat chegarasidan uni dushman qiruvchi samolyotlarining reydlaridan himoya qilishni taʼminlaydigan masofada joylashganligi, aerodromni yetarli oʻlchamlarga ega boʻlishi, yoʻnalishi boʻyicha erkin qoʻnish yoki uchish yoʻlagi boʻlishi kerakligi (yaʼni vertikal toʻsiqlarning yoʻqligi togʻlar, ustunlar), barcha kerakli narsalarni yetkazib berish uchun yaxshi marshrutlar. Mazkur talablardan kelib chiqib, aerodrom qurish uchun Surxondaryo viloyati Jarqoʻrgʻon tumani, Kakaydi qishlogʻi hududidan yer uchastkasi ajratish toʻgʻrisida qaror qabul qilindi.

1947-yil oktyabrdan 1992-yil yanvargacha boʻlgan davrda aerodromda quyidagilar joylashgan edi: Kutuzov nomidagi 115-gvardiya qiruvchi Orsha ordeni va 29693-harbiy qismning Aleksandr Nevskiy aviatsiya polki, aerodrom texnik taʼminotining alohida bataloni (OBATO), alohida batalyon, aloqa va radiotexnika taʼminoti (OBS va RTO), alohida radiotexnik havo mudofaa bataloni (133-radiotexnika havo mudofaasi brigadasining ORTB havo mudofaasi).

1943-yil 3-sentyabrda 146-qiruvchi aviatsiya polki jangovar topshiriqlarni namunali bajargani, bir vaqtning oʻzida koʻrsatgan jasorati va qahramonligi uchun SSSR NKO ordeni asosida 115-gvardiya deb nomlandi.

Sovet davrida (ayniqsa, 1979—1989-yillardagi Afgʻoniston urushi paytida) aerodrom SSSR Harbiy-havo kuchlarining Markaziy Osiyodagi asosiy havo bazalaridan biri boʻlib, jangovar samolyotlar tomonidan muntazam foydalanilgan. Aerodrom bir vaqtning oʻzida 80 tagacha samolyotga xizmat koʻrsatishi mumkin edi.

1980-yil 2-iyuldan 1989-yil 2-yanvargacha boʻlgan davrda 735-bombardimonchi aviatsiya polki Su-24 samolyotlari aerodromda joylashgan. 735-bombardimonchi aviatsiya ploki qoʻshinlarning asosiy qismi bilan Qarshi-Xonobod aerodromida‎ Afgʻonistondagi janglarda qatnashgan.

61-qiruvchi aviatsiya polki Qarshi-Xonobod aerodromiga koʻchirilgandan soʻng, „Kakaydi“ aerodromi oʻn yildan ortiq vaqt davomida ishlamay qolgan, aerodromning uchish-qoʻnish yoʻlagi yaroqsiz holga kelgan.

Manbalar 

Surxondaryo viloyati

Oʻzbekiston aeroportlari
Oʻzbekiston harbiy aerodromlari
SSSR harbiy aerodromlari
Boʻron dasturidagi aerodromlari
Oʻzbekiston harbiy inshootlari
Jarqoʻrgʻon tumani
Ityurak (film)

Ityurak () — Mixail Bulgakovning „Ityurak“ asari asosida 1988-yilda suratga olingan film.

Syujeti 
1924-yilda Moskvada oʻz zamonasining buyuk jarrohlaridan biri Filipp Filippovich Preobrajenskiy, odam gipofizini va urugʻlarini it tanasiga koʻchirish boʻyicha jarrohlik amaliyotini boshlaydi. Buning uchun donor sifatida koʻchada daydib yurgan „Sharik“ laqabli itni va bezori-piyonistaligi tufayli halok boʻlgan Klim Chugunkinni tanlab oladi. Jarrohlik amaliyoti muvaffaqiyatli bajariladi. Butun Moskva aholisi professorning itni odamga aylantirgani haqida gapirishadi... Odamga aylangan it tez orada odamdek koʻrinishni va gaplashishni boshlaydi, biroq unda marhum bezori Klim Chugunkinga xos yaramas odatlar paydo boʻladi. Lekin bu yomon xislatlari unga Sovet Ittifoqining fuqarolik jamiyatiga kirib borishiga, hattoki davlat idorasida muhim lavozimni egallashiga ham halaqit bermaydi. Oʻziga Sharikov Poligraf Poligrafovich ismini bergan sobiq it, professorning uyini gʻurbatxonaga aylantiradi. Oʻz navbatida professor jarrohlik amaliyoti oʻtkazib, Sharikovni yana itga aylantirib, avvalgi holiga qaytarib qoʻyadi.

Rollarda 
 Yevgeniy Yevstigneyev — Professor Preobrajenskiy
 Boris Plotnikov — Ivan Arnoldovich Bormental.
 Vladimir Tolokonnikov — Poligraf Poligrafovich Sharikov
 Olga Melixova — professorning xizmatkori Zinaida Prokofyevna Bunina
 Aleksey Mironov — professorning uyida eshik qoʻriqchisi Fyodor
 Roman Kartsev — uy boshqaruvchisi Shvonder

Manbalar 

Sovet Ittifoqi filmlari
1988-yil filmlari
Obid Asomov

Asomov Obid Agzamovich (22-oktabr 1962-yil, Toshkent, OʻzSSR — 14-dekabr, 2018, Toshkent, Oʻzbekiston) — oʻzbekistonlik qiziqchi va aktyor.

Oilasi 
Obid Asomov bir oʻgʻil hamda uch qizning otasi, olti nafar nabiraning buvasi. Nargiz — qizi. Nargizning ikki oʻgʻli va bir qizi bor.

Biografiyasi 
Toshkent teatr institutida oʻqigan. Oqishni tashlab, toʻylarda boshlovchilik qilgan. 1998-yilda „Obid-A teatri“ hajviy guruhini tashkil etgan. 2006-yildan Rossiya televideniyesi „Rossiya-1“ telekanalining „Egri oyna“ () hajviy koʻrsatuvida qatnashib kelgan. 2009-yilda Oʻzbekiston milliy teleradiokompaniyasi Obid Asomovni tanqid ostiga oldi va taʼqiq qoʻydi. 2017-yilda undan barcha taʼqiqlar olib tashlandi. 2018-yil 24-may kuni Oʻzbekfilm qoshidagi „Multiplikatsion filmlar studiyasi“ DUK direktori etib tayinlandi

Vafoti 
2018-yil 14-dekabrda vafot etgan. Kamolon qabristoniga dafn etilgan.

Unvon va mukofotlari 
 Fidokorona xizmatlari uchun ordeni (2021-yil);

Filmografiyasi

Manbalar 

Rossiyalik erkak aktyorlar
Sovet erkak aktyorlari
Marvel

Marvel  quyidagilarga ishora  qilishi mumkin:

Biznes 
 Marvel Entertainment, Amerika ko'ngilochar kompaniyasi.
 Marvel Comics, Marvel Entertainment kompaniyasining asosiy nashri.
 Marvel Music, Marvel Comics nashri.
 Marvel Entertainment Groupning sobiq televizion va kinostudiya sho'ba korxonasi boʻlgan Marvel Productions
 Marvel Toys, sobiq o'yinchoqlar kompaniyasi
 Marvel Studios, Walt Disney Studiosning sho'ba korxonasi boʻlgan kino va televideniye studiyasi
 Marvel Television, telestudiyaning sho'ba korxonasi
 Marvel Animation animatsiya ishlab chiqaruvchi kompaniya
 Marvel (oziq-ovqat), Britaniyada joylashgan Premier Foods tomonidan ishlab chiqarilgan sut kukuni brendi

Nashriyot. Komikslar 

 Marvel Comics , komikslar nashriyoti
 Marvel Illustrated , Marvel Comics-ning  nashri
 Marvel Press , boshqa nashr
 Marvel UK , Britaniya bozori uchun 1972 yilda yaratilgan nashr
 Marvels , 1994 yil to'rt sonli mini-serial
 Kapitan Marvel (DC Comics) , Shazam nomi bilan ham tanilgan, xayoliy super qahramon
 Kapitan Marvel (Marvel Comics) , bir nechta Marvel komikslari qahramonlari
 Meri Marvel , Fawcett Comics / DC Comics qahramoni
 Marvel xonim , bir nechta Marvel Comics super qahramonlari
Qumursqalar jangi

„Qumursqalar jangi“ — oʻzbek shoiri Erkin Vohidov qalamiga mansub sheʼriy toʻplam. 1993-yil Toshkent shahrida „Choʻlpon“ nashriyotida chop etilgan. Toʻplamga „Bir yolgʻondan qirq yolgʻon“, „Qumursqalar jangi“, „Tandir haqida ertak“, „Nayning qismati“, „Soʻz oʻyinlari“, „Boʻri chaqirgan majlis va beodob ot haqida latifa“ sheʼrlari hamda „Ruhlar isyoni“ dostonidan rivoyatlar kiritilgan.

Havolalar 
 „Qumursqalar jangi“ Ziyouz saytida

Erkin Vohidov sheʼriy toʻplamlari
Sergey Yesenin muzeyi

{
    "type": "FeatureCollection",
  "features": [
    {
      "type": "Feature",
      "properties": {
        "marker-color": "#000000",
        "marker-size": "medium",
        "marker-symbol": "hotel"
      },
      "geometry": {
        "type": "Point",
        "coordinates": [
         69.29745889780841,
          41.32052688615461 
        ]
      }
    }
  ]
}
Sergey Yesenin muzeyi () — Toshkent shahrining Mirzo Ulugʻbek tumani, Qori Niyoziy koʻchasi, 20-uyda joylashgan muzey. Rus shoiri Sergey Yesenin hayoti va ijodiy faoliyatiga bagʻishlangan.

Muzey tarixi va faoliyati 
Mashhr rus shoiri Sergey Yesenin 1921-yil 13-maydan 3-iyunga qadar Toshkentda shoir doʻsti Aleksandr Shiryavsevning uyida mehmon boʻlib turgan. Shoir Toshkentdaligida bir necha bor Toshkent  shoirlar uyushmasiga tashrif buyurgan va kitoblarini sotuvga qoldirib ketgan. Shuningdek shoirning Toshkentning eski shahar qismidagi choyxonalarida ham boʻlganligini F.Lixoletovning qaydnomalaridan oʻqish mumkin. 

Muzey 1981-yil 10-iyul kuni Sergey Yeseninning muxlislari tashabbusi va davlat tomonidan koʻrsatilgan yordam hamda qilingan xayr-ehsonlar ortidan ochilgan. Dastlab muzey „Xalq muzeyi“ maqomiga ega boʻlgan, keyinchalik uning asosida 1988-yil 6-dekabrdan davlat adabiy muzeyi ochilgan. Muzeyda 3000 dan ortiq eksponatlar mavjud boʻlib, ular Sergey Yeseninning 1921-yilda Toshkent va Samarqandga qilgan sayohati bilan bogʻliqdir. Muzeyni tashkil etish tashabbuskorlaridan biri oʻzbek raqqosasi Tamaraxonim boʻlgan.   

Muzeyda Sergey Yeseninning avtograflari, uning kamyob asarlari, suratlari, shuningdek, shoirning ovozi yozib olingan gramplastinkalar saqlanib kelinadi. Bundan tashqari Sergey Yeseninning doʻsti Shiryavsev fondi materiallaridan asosida „Yesenin va biz“ ekspozitsiyasi tashkil etilgan. 1942-yildan boshlab Toshkentda shoirning qizi, jurnalist va yozuvchi Tatyana Yesenina yashay boshlagan. Tatyana Yesenina Toshkentda 50 yil davomida istiqomat qilgan va „Pravda Vostoka“ gazetasida ishlagan. Seryey Yesenin muzeyi ochilganda otasining hayoti, ijodiga oid noyob eksponatlarni muzeyga taqdim etgan. Muzeyda Sergey Yesenning Erkin Vohidov va boshqa ijodkorlar tomonidan oʻzbek tiliga tarjima qilingan kitob nusxalari, shuningdek, boshqa tillardagi kitoblari ham mavjud.

Galereya

Manbalar 

Toshkent muzeylari
Oʻzbekistondagi adabiy muzeylar
Uy-muzeylar
Yunus Rajabiy uy-muzeyi

Yunus Rajabiy muzeyi – Oʻzbekiston xalq artisti Yunus Rajabiy hayoti va faoliyatiga bagʻishlangan uy-muzey. Toshkent shahrining Yakkasaroy tumanida joylashgan.

Tavsifi 
Muzey 1997-yil dekabr oyida, Yunus Rajabiy tavalludining 100 yilligi arafasida uning oʻgʻli Hasan Rajabiy tomonidan tashkil qilingan. Muzeyning birinchi qavatida memorial va cholgʻu asboblar ekspozitsiyasi xonasi hamda mehmonxona joylashgan. Memorial xonada Yunus Rajabiyning mebellari, radio, ustki kiyimi, stolining ustida esa musiqa asbobi, notalari, ruchka, choynak-piyolalari qoʻyilgan.
Oʻzbekiston Respublikasi hukumatining 1989-yil 13-sentyabrdagi 301-son qarori va Oʻzbekiston Respublikasi Madaniyat vazirligining 1989-yil 28-sentyabrdagi 385-son buyrugʻiga asosan 1957-1976-yillar davomida yashagan atoqli bastakor va hofiz, Yunus Rajabiy uy-muzeyi tashkil etildi.

Maʼlumot 
Yunus Rajabiy uy-muzeyi 1997-yil 19-dekabrda tashrif buyuruvchilarni qabul qila boshladi. Yunus Rajabiy 1897-yil 5-yanvarda Toshkent shahrining Chaqar mahallasida yashovchi bogʻbon oilasida, 16-farzand boʻlib dunyoga kelgan.
 1910—1913-yillarda eski maktabda oʻqigan.
 1913—1914-yillarda u musiqa ilmini tanlagan.
 1918—1923-yillarda musiqa texnikumida tahsil olgan.
 1923—1927-yillarda Samarqand shahrida ochilgan Pedagogika institutida ishlagan.
 1927—yilda radio qoʻmita qoshida Toshkentda birinchi oʻzbek xalq milliy cholgʻu ansamblini tashkil etdi.
 1934—1939-yillarda O`zbekiston davlat konservatoriyasida tahsil olgan.
 1940—1941-yillarda Moskvadagi bastakorlik kurslarida tahsil olgan.
 1942—1946-yillarda Maqomchilar ansamblini tashkil qilgan.
 1959—1976-yillarda Maqomchilar ansamblini qayta tuzib, bu ansamblda umrining oxirigacha rahbarlik qilgan.
 1953—yilda Oʻzbekiston Xalq artisti
 1966-yilda Oʻzbekiston Fanlar akademiyasining akademigi
 1967-yilda Mehnat qizil bayroq ordeni
 1971-yilda Hamza mukofoti sovrindori
Yunus Rajabiyning 12 farzandi (7 oʻgʻil va 5 qiz) boʻlgan.

Manbalar 

Toshkent muzeylari
1997-yilda Oʻzbekistonda tashkil etilganlar
Yandeks xaritalari

Yandeks xaritalari () - Yandex kompaniyasi tomonidan yandex.uz/maps manzilida bepul taqdim etilgan axborot-qidiruv kartografik xizmat. 2004-yilda ishga tushirilgan. Xizmatda butun dunyoning batafsil xaritasi keltirilgan. Xarita bo'yicha qidiruv va marshrut tuzish imkoniyatlari bor. Dunyoning bir qator mamlakatlari va MDH, shu jumladan Oʻzbekiston uchun ham, kompaniya har ikki haftada yangilanib boruvchi, faqat oʻzining xaritasidan foydalanadi.

Imkoniyatlari 
Xaritalar toʻrt xil koʻrinishda mavjud: sxemalar, sun'iy yoʻldosh suratlari, sun'iy yoʻldosh suratlari yozuvlar va shartli belgilar bilan (gibrid) va xalq xaritasi.

Yandeks xalq xaritasi 
Яндекс.Народная карта (rus. Tarj. Yandeks xalq xaritasi) orqali uy, bino va tashkilotlarni xaritaga qoʻshish imkoniyati foydalanuvchilarga berilgan. Tekshirishlardan soʻng ma'lumotlar Yandeks xaritalaridan joy egallaydi.

Yana qarang 

 OpenStreetMap
 Google Xaritalar

Xaritalar
Nana Mouskouri

Nana Mouskouri — Yunonistonlik qoʻshiqchi.

Musiqachilar
Kishilar
1934-yilda tugʻilganlar
Yashayotgan insonlar
Yunon qoʻshiqchilari
VPN

VPN () shaxsiy tarmoqni jamoat tarmogʻi orqali uzaytiradi va foydalanuvchilarning shaxsiy tarmoqqa bevosita ulangan boʻlsa, foydalanuvchilarga birgalikda yoki umumiy tarmoqlarda maʼlumotlarni qabul qilish va olish imkonini beradi („Qisqasi, u sizning kompyuteringiz va VPN xizmat serverlari oʻrtasida tunellangan xavfsiz, shifrlangan aloqa yaratadi“). Buning uchun VPN ilovalari foydali boʻlishi mumkin. Xususiy tarmoqni boshqarish imkonini beradi. VPN-lar korporativ boʻlmagan korporativ intranetlardan xavfsiz foydalanishni taʼminlaydi. Ular geografik jihatdan integratsiyalangan tarmoqlarni birlashtiradigan tarmoqni taʼminlash uchun ishlatiladi. Individual Internet foydalanuvchilari oʻzlarining proksi-serverlariga VPN bilan simsiz operatsiyalarni amalga oshirish, geografik cheklovlar va tsenzurani toʻxtatish yoki shaxsiy identifikatsiyani va joylashuvni himoya qilish uchun ulanishlari mumkin. Biroq, ayrim veb-saytlarga geografik cheklovlar uchun maʼlum VPN texnologiyasiga kirish taqiqlanadi. VPN alohida ulanishlar, virtual tunnel protokollari yoki shifrlash transporti bilan virtual portni oʻrnatish orqali yaratiladi. U katta Internet tarmogʻiga ega VPN keng maydonli (WAN) tarmoqning afzalliklarini taʼminlaydi. Foydalanuvchilar nuqtai nazaridan, xususiy tarmoq ichida masofadan turib foydalaniladigan resurslarga kirish. Anʼanaviy VPN-lar nok-to-nuqta topologiyasida tasvirlanadi va taʼsirni tasdiqlamaydi yoki taʼsir qilmaydi, shuning uchun Microsoft Windows NetBIOS toʻliq qoʻllab-quvvatlanmaydi yoki Mahalliy Tarmoq (LAN). Dizaynerlar virtual cheklovlarni bartaraf etish uchun Virtual Private LAN Services (VPLS) va layer-2 tunnel protokollari kabi VPN-larni ishlab chiqdi.

Ishlash prinsipi 
VPN ishlaydigan prinsip quyidagicha:

 Shifrlash: VPN-tarmoq orqali oʻtkaziladigan maʼlumotlar shifrlanadi, yaʼni oʻgʻirligi va muvaffaqiyatsiz toʻxtalishi kerak boʻlgan katta sonlar bilan kodlanadi. Bu, foydalanuvchilarning maʼlumotlarini hujum va hokazoliklardan himoya qiladi.
 IP-manzillar: VPN, foydalanuvchilarga oʻziga xos IP-manzillar taqdim etadi. Bu, foydalanuvchilarni asosiy IP-manzillariga nisbatan anonim boʻlishiga yordam beradi va ulanishlar uchun foydalanuvchilarni nomaʼlum boʻlishi mumkin.
 Uzluksiz ulanish: VPN, foydalanuvchilarga uzluksiz internet ulanishlarini taʼminlaydi, yani ulanishlar oʻrtasida bloklangan resurslarga va internetda taqiqlangan tarmoqlarga kirish mumkin boʻladi.
 Oʻzlashtirilgan yoʻnalishlar: VPN-tarmoqlar, maʼlum resurslarga yoʻnalish berish uchun oʻzlashtirilgan yoʻnalishlarni taqdim etadi. Bu, tarmoq ichida ulanishlarda sifatli tezlik va sifatni taʼminlaydi.

VPN-ni foydalanish tarmoq xavfsizligini oshirish, internet foydalanuvchilari uchun maxfiylikni taʼminlash, korporativ tarmoqda ishlash, geografiyaning chegaralarini oʻtish, engil tarmoqlarga ulanish berish va boshqa turli maqsadlarga erishish uchun qoʻllanadi. Shuning uchun VPN bugungi kunda internet foydalanuvchilari uchun muhim tarmoq vositasidan biri hisoblanadi.
Hermes Conrad

Hermes Conrad () — „Futurama“ multseriali qahramoni. Unga Phil LaMarr ovoz bergan.

Hermes „Planet Express“ buxgalteridir. Yamaykalik Hermes 37-darajali qogʻozboz boʻlib, bundan juda faxrlanadi. Bundan tashqari, u limbo oʻyini chempioni hamdir.

Manbalar 

Futurama
Xayoliy qahramonlar
Turanga Leela

Turanga Leela () — „Futurama“ multseriali qahramoni. Unga Katey Sagal ovoz bergan.

Leela 2975-yilning 29-iyulida tugʻilgan. Ota-onasi — Turanga Morris va Turanga Munda. Leela bir koʻzli yosh ayol boʻlib, „Planet Express“ shirkatida fazoviy kema dargʻasi boʻlib ishlaydi. Philip J. Fry uni sevishini bilsa-da, ancha vaqtgacha u bilan yaqin munosabatlar boshlashdan bosh tortadi.

Manbalar 

Futurama
Xayoliy qahramonlar
Club Nacional de Football

"Nasyonal" Futbol Klubi (isp.: Club Nacional de Football)— Urugvayning yetakchi futbol jamoasi. 46 marta mamlakat chempioni, 3 marta Libertadores kubogi va Interkontinental kubogi chempioni.

Tarix 

Klubga 1899-yil 14-may Montevideo shahrida tashkil etilgan, 1901-yildan boshlab Urugvay birinchi ligasining doimiy vakili. Oʻsha yili jamoa orasida mavsumni ikkinchi pogʻonada yakunladi. Oradan bir mavsum o’tgach, 1902 yilda, Nasyonal oʻzining birinchi chempionlik unvoniga erishadi. Prezident Xose Mariya Delgadoning boshchiligida, Nasyonal Rio de la Plataning etakchi klublaridan biri bo'ldi.

1939 va 1943 yillarda ichki chempionatni ketma-ket besh marta yutgan edilar.

1971 yilda klub Libertadores kubogi, Inter-Amerikalik kubogi va Qit'alararo kubok ni birinchi marta yutgan edilar.

Yutuqlari 
 Urugvay chempioni (46):
 1902, 1903, 1912, 1915, 1916, 1917, 1919, 1920, 1922, 1923, 1924, 1933, 1934, 1939, 1940, 1941, 1942, 1943, 1946, 1947, 1950, 1952, 1955, 1956, 1957, 1963, 1966, 1969, 1970, 1971, 1972, 1977, 1980, 1983, 1992, 1998, 2000, 2001, 2002, 2005, 2005/6, 2008/9, 2010/11, 2011/12, 2014/15, 2016.
 Libertadores kubogi chempioni (3):
 1971, 1980, 1988.
 Qit'alararo kubogi chempioni (3):
 1971, 1980, 1988.
 Inter-Amerikalik kubogi chempioni (2):
 1972, 1989.
 Janubiy Amerikalik Re-kubogi chempioni (1):
 1989.

Stadion  

Gran Parque Central (Oʻzb.: Buyuk Markaziy Park) koʻp maqsadli stadion boʻlib, asosan futbol oʻyinlari boʻlib oʻtadi, Nasyonal futbol klubining uy stadioni hisoblanadi. Stadion 1900-yili qurib bitkazilgan va 2004-yili to'liq kapital rekonstruksiya qilingan. 26.500 muxlisni o'z bag'riga sig'dira oladi.
Ushbu stadionda 1930-yilgi Jahon Chempionatining dastlabki uchrashuvga  oʻyinlari oʻtkazilgan.

Nasyonalning Mashhur Futbolchilari

Havolalar 
 Klub rasmiy veb-sayti (Ispan tilida)

Urugvay futbol klublari
1899-yilda tashkil etilgan futbol klublari
Alifbo boʻyicha futbol klublari
Murod IV

Murod IV — (, Murād-ı Rābiʿ; <span dir="ltr">26/27 Iyul 1612 – 8 Fevral 1640) Usmonlilar imperiyasining 1623-1640 yillardagi hukmdori.

Hayoti 
Sulton Ahmad I (1603-17) va etnik yunon Koʻsem Sultonning o’g’li. 1623-yilda u aqli zaif amakisi Mustafo I o’rniga taxtga o’tqizilgan. Taxtiga oʻtirganda 11 yoshda edi. Saltanat noibi vazifasini u voyaga yetguniga qadar, Ko’sem Sulton bajargan Hukmronligi davrida armiya kuchaytirilgan, Usmonli-Safaviy urushida (1623-39) g’alabaga erishilgan. Murod IV Istanbul shahrida tsirrozdan 27 yoshida vafot etgan. Taxtga uning aqli zaif ukasi Ibrohim I (1640-48) o’tqizilgan.
Turkiyaning ”Ko’sem” teleserialida Murodning bolaligi Cağan Efe Ak tomonidan tasvirlangan, sulton sifatida esa aktyor Metin Akdülger ijro etgan.

Manbalar 

Usmonlilar imperiyasi hukmdorlari
Mustafo II

Mustafo II (Turk.: مصطفى ثانى Muṣṭafā-yi sānī) (6 Fevral 1664 – 29/30 Dekabr 1703) – Usmonlilar imperiyasining 1695-1703-yillardagi hukmdori.

Biografiyasi 
Sulton Mehmed IV va Emetullah Rabia Gulnush Sultonning oʻgʻli. Taxtga oʻtirgunga qadar u Topkapi qafasida saqlanmagan, balki Edirnada yashagan va erkinlikda boʻlgan.

Hukmronligining dastlabki yillarida Turklar uchun Muqaddas Liga bilan urushning muvaffaqiyatsiz yoʻnalishini oʻzgartirishga harakat qildi. 1696-yilda u Bolqondagi armiyaga shaxsan rahbarlik qildi va avstriyaliklarga nisbatan katta ustunligi tufayli muvaffaqiyatlarga erishdi. 1697-yilda, Bosh vazir  qoʻmondonligi ostidagi turk qoʻshini Zentada imperator Yevgeniy qoʻshinlari tomonidan magʻlubiyatga uchratildi. 1696-yilda rus qoʻshinlari Azovni egallab olishdi.

1699-yilda Karlovits shartnomasi imzolandi, unga koʻra Morea va Dalmatiya Venetsiyaga oʻtdi, Avstriya Vengriya va Transilvaniyani, Polsha Podoliyani qabul qildi. 1700-yildagi Konstantinopol shartnomasiga koʻra, Azov Rossiyaga berildi.

Urush tugagandan soʻng Mustafo asosan Edirnada yashab, u yerda ov qildi. 1703-yil avgustda Konstantinopolda unga qarshi qoʻzgʻolon boshlandi va yanicharlarning bir qismi qoʻzgʻolonchilarga qoʻshildi. Qoʻzgʻolonchilar Edirnega qarshi yurish uyushtirdilar. Hukumat qoʻshinlari ular tomoniga oʻtdi, shundan soʻng Mustafo ukasi Ahmad III foydasiga taxtdan voz kechdi. 4 oydan keyin sobiq Sulton vafot etdi.

Oilasi 
 Alijenab Kadin-efendi.
 Soliha Sebkati Sulton.
 Hafise Kadın efendi.
 Shexsuvar Sulton.
 Afife Kadin-efendi.
 Humashah Kadin-efendi.
 Hatice Kadın-efendi.
 Hanife Kadin.
 Fatma Shahin Kadin.
 Hofiten Kadin.
 Anna Sofiya.

Manbalar 

Usmonlilar imperiyasi hukmdorlari

Usmonli sulolasi